Hvala lepa, lep pozdrav vsem skupaj. Na začetku zahvala predsedniku
hrvaške vlade gospodu Plenkoviću za hiter odziv na vabilo.
Vabilo je bilo namenjeno praktično izključno razpravi o eni temi,
to je o trenutni epidemiološki situaciji v obeh državah.
Vseeno pa izkoriščam to priložnost tudi za iskrene čestitke
za zmago na nedavnih volitvah in za vest, ki je stara nekaj minut,
o tem, da je Hrvaška vstopila v dveletni mehanizem za prevzem evra,
tako da bomo v kratkem lahko tudi v tej državi članici Evropske unije
plačevali s skupno valuto.
Sicer pa je bilo to delovno kosilo danes namenjeno izmenjavi informacij
o epidemiološki situaciji v obeh državah.
Drug drugega smo informirali o ukrepih, ki smo jih že sprejeli,
in o ukrepih, ki bodo še sprejeti za to, da bo življenje potekalo
kolikor toliko normalno tudi v času turistične sezone.
Zdaj naj povem še to, da epidemiološki strokovnjaki
iz obeh držav so tudi doslej praktično sproti izmenjevali
informacije, kljub temu pa smo se danes dogovorili še o tesnejših
vsakodnevnih stikih, zaradi tega, ker se vsi zavedamo,
da lahko v tej situaciji in v tem času zgolj koordinirane akcije
obrodijo sadove.
Vesel sem konkretnih informacij o ukrepih, ki jih je Republika Hrvaška
sprejela na zunanji meji Evropske unije. Tudi informacij o tem,
da se tudi na Hrvaškem, tako kot v Sloveniji, pripravlja aplikacija
za sledenje okužbam. Kar je po mojem osebnem mnenju
eden od ključnih instrumentov, ki lahko omogoči ljudem
tudi v tem času t. i. nove normalnosti
kolikor toliko običajno normalno opravljanje tako delovnih obveznosti
kot tudi preživljanje dopusta.
Ena od dobrih vesti, ki sledi iz izmenjave teh podatkov, je to,
da imamo praktično podobne informacije, podobne podatke,
tudi podobne izkušnje glede tega, kaj je tisto najnevarnejše okolje
za širjenje okužbe, in da med ta okolja in te dejavnosti
pravzaprav ta bazična turistična dejavnost ne spada.
Naj zaključim s tem, da sem vesel, da je danes prišlo do tega srečanja,
da smo se dogovorili, da se bomo še sestali na isto temo,
če bo to še potrebno. Predvsem pa seveda računamo
na tesno vsakodnevno sodelovanje epidemioloških strokovnjakov,
ki so, vsaj kar se tiče Slovenije, tisti, ki pravzaprav predlagajo
konkretne ukrepe vladi. Hvala lepa.
Hvala lepa, gospod predsednik vlade Republike Slovenije.
Zdaj pa gospod Andrej Plenković, predsednik vlade Republike Hrvaške.
Hvala lepa, gospod predsednik vlade. Zdaj bomo sprejeli štiri vprašanja.
Prva bo dobila besedo gospa Marta Razboršek,
novinarka TV-Slovenija. Prosim. Tamle imate mikrofon.
Lepo pozdravljena še enkrat.
Glede na to, da zelo dobro sodelujeta, da se vsak dan slišita,
glede na to, da očitno na tem področju covida je sodelovanje
res izvrstno, me zanima, kdaj boste odprli ali ste slučajno odprli
tudi te druge teme, ki niso problematične, se pravi,
arbitražno odločbo, ali bodo o tem stekli kakšni pogovori?
Danes teh tem nismo odpirali, kot sem povedal na začetku.
Ker se mi zdi, da so teme, ki lahko počakajo, in so teme,
ki čakati ne morejo, in danes smo se ukvarjali s temi zadnjimi.
Strinjam se.
Naslednje vprašanje bo zastavil g. Šime Vičević s Hrvaške televizije.
Tretje vprašanje bo zastavil gospod Luka Svetina z Nove24.
Hvala lepa. Tudi moje vprašanje je za oba predsednika vlade.
Gospod Janez Janša, ali boste s skupnimi moči s Hrvaško
nekako uspeli zajeziti širjenje tega drugega vala koronavirusa,
da bi rešili turistično sezono v obeh državah, da ne bi prišlo
do zaprtja mene? Eden izmed ukrepov je tudi morda skupna aplikacija,
neka poenotena aplikacija za spremljanje širjenja koronavirusa.
Ste se morda kaj pogovarjala, kako bi lahko ti dve državi pomagali
pri širjenju koronavirusa na zahodnem Balkanu?
Pa še vprašanje za gospoda Plenkovića. 116 okužb danes
je rekord od začetka epidemije. V luči tega, da rekordne številke
beležijo tudi v Bosni in Srbiji, me zanima, ali je čas recimo,
da na Hrvaškem zaprete diskoteke, nočne lokale,
kar si nenazadnje želi slovenska vlada,
in ali ste razmišljali o zaprtju meje s Srbijo in Bosno?
Kar se tiče barv, moram reči na žalost,
da je tudi Slovenija v rumenem, ker smo pač prešli te parametre.
Zaradi tega je slovenska vlada pa tudi ministrstvo za zdravje
posebej v zadnjih dneh sprejelo vrsto ukrepov.
Veseli me, da je Hrvaška sprejela nekatere podobne ukrepe.
Nekatere podobne je danes najavila. Kar se tiče aplikacije, je odgovor
pozitiven. Zagotovo je aplikacija, ki je interoperabilna,
ki enako deluje v obeh državah, in jaz upam, da bomo kmalu prišli
do tega, da bo vsaj celotna Evropa imela takšno aplikacijo.
Aplikacija je nekaj, kar lahko v veliki meri omogoči
normalno življenje do odkritja cepiva ali zdravila.
Kar se tiče pa meja s tretjimi državami, kot sem dejal na začetku,
smo bili danes seznanjeni, da ima do t. i. držav,
ki so na rdeči listi, v tem primeru predvsem Srbije
in Bosne in Hercegovine, Hrvaška podoben režim na meji,
kot imamo mi režim do vstopa v našo državo, čeprav ne mejimo
direktno na njih. Pravzaprav ima Hrvaška po moje še manj izjem,
kot jih predvideva naš odlok.
Zdaj pa še zadnje, četrto vprašanje. Gospa Ana Mlinarić, N1 televizija.
Hvala lepa za vaše sodelovanje. Hvala obema premierjema
za številne odgovore in upajmo, da se vidita čim prej.
Hvala lepa. -Hvala.